TEZE ZA PRETHODNU PROCJENU UČINKA PROPISA

PRIJEDLOG ZAKONA O IZMJENAMA I DOPUNAMA ZAKONA O OSNIVANJU AGENCIJE ZA INVESTICIJE I KONKURENTNOST, S KONAČNIM PRIJEDLOGOM ZAKONA

MINISTARSTVO GOSPODARSTVA

Zagreb, rujan 2014.g.

Osnovni razlog za izradu i predlaganje Zakona o izmjenama i dopunama Zakona o osnivanju agencije za investicije i konkurentnost, konačnim prijedlogom zakona je pripajanje Agencije za javno privatno partnerstvo Agenciji za investicije i konkurentnost kao mjera racionalizacije javne uprave

Ciljevi:

* Smanjenje materijalnih troškova bez smanjenja dostupnosti i kvalitete usluga koje se pružaju. Smanjenje rashoda državnog proračuna procijenjeno je na oko 0,5 milijuna kuna godišnje
* Povećanje efikasnosti tijela javne uprave kroz koncentraciju administrativnih kapaciteta i stručnih znanja čime će se pojednostaviti i objediniti proces pružanja usluga u svrhu realizacije investicija velikih poduzetnika i projekata javno-privatnog partnerstva
* Smanjenje rukovodećih funkcija
* Smanjenja broja institucija

 Agencija za investicije i konkurentnost (dalje u tekstu: AIK) i Agencija za javno-privatno partnerstvo (dalje u tekstu: AJPP) su pravne osobe sa javnim ovlastima. Osnivač im je Republika Hrvatska i financiraju se iz Državnog proračuna.

 AIK pruža sustavnu i operativnu podršku investitorima koja nerijetko uključuje pomoć investitorima koji investicijski projekt žele realizirati kroz model javno-privatnog partnerstva. Zbog komplementarnog djelovanja ovih dviju Agencija pripajanjem AJPP-a AIK-u doći će do objedinjavanja poslova u jednoj instituciji i time pojednostavnjenja ukupnih postupaka usmjerenih prema realizaciji planiranih investicija.

 Provedbom pripajanja AJPP-a AIK-u, AIK će preuzeti poslove, 11 djelatnika, opremu i financijska sredstva za obavljanje preuzetih poslova.

 Planiranim pripajanjem doći će do objedinjavanja zajedničkih službi. Kako AIK ima osigurane radne prostorije i uredski namještaj za preuzete radnike, smanjit će se ukupni rashodi za usluge jer AJPP više neće plaćati zakup poslovnog prostora i režijske troškove.

 Izmjenom ustrojstva i unutarnje organizacije AJPP doći će do smanjenja rukovodećih funkcija što će dovesti do dodatnih ušteda.

 Cilj predloženog pripajanja jest olakšati investitorima put prema realizaciji investicije te doprinijeti racionalnijoj organizaciji poslova, efikasnijem obavljanju zadaća te smanjenju ukupnih rashoda u Državnom proračunu za oko pola milijuna kuna na godišnjoj razini.